*Amikor Jézus látta, hogy Mária sír, és a vele jött zsidók is sírnak, megrendült lelkében és háborgott, (Jn 11,33)*

Gyönyörű példája annak, hogy Jézus teljesen ember is volt. A gyász fájdalma, a gyászolok jelenléte meghatotta Őt is. Az elmúlás, a szeretett ember elvesztése fájdalommal jár itt a földön. Ezt mindenki meg tudja érteni. Egy fájdalmas közeg hat a körülötte lévőkre.

Ez még ebben az esetben is igaz, amikor Jézus tudta mi fog történni. Már az induláskor tudatta tanítványaival, hogy eljön felébreszteni Lázárt.

Azt is el tudom képzelni, hogy Jézus számára nehéz volt elviselni azt, hogy az ellenség meglopja az embereket és Ő még nem léphet fel ez ellen. Mert még nem volt meg a kereszt.

Jézus teljesen ember volt, nem pusztán emberi külsővel rendelkező Isten. A megváltás eseménysorában ez nagyon fontos. Mint ember megtapasztalt minden kihívást, kísértést ezért bizalommal mehetünk hozzá, megérti gondunkat, bánatunkat. Része volt benne, átélte és győzött!

Az Ő győzelme a mi menedékünk. Ugye a tiéd is! *Vadon Gyula*